แจกรางวัลใหญ่1ล้านบาทหวังจูงใจคนใช้อีเพย์เมนต์
อีเพย์เมนต์ตั้งรางวัลใหญ่ 1 ล้านบาท จูงใจให้ใช้ระบบอีเพย์เมนต์ ซึ่งจะเริ่มลงทะเบียนการใช้ 15 ก.ค. นี้
29 มิ.ย. 2559

อีเพย์เมนต์ตั้งรางวัลใหญ่ 1 ล้านบาท จูงใจให้ใช้ระบบอีเพย์เมนต์ ซึ่งจะเริ่มลงทะเบียนการใช้ 15 ก.ค. นี้ 
นายอภิศักดิ์ ตันติวรวงศ์ รมว.คลัง ประธานประชุมคณะกรรมการระบบการชำระเงินทางอิเล็กทรอนิกส์ หรือ อีเพย์เมนต์ เปิดเผยว่า คณะกรรมการพิจารณาแรงจูงใจให้มีผู้มาใช้ใช้อีเพย์เมนต์ โดยการจับรางวัลเดือนละ 7 ล้านบาท เป็นเวลา 1 ปี เริ่มตั้งแต่เดือน ม.ค. 2560 เป็นต้นไป
สำหรับการจับรางวัลแบ่งเป็น  2 ส่วน ส่วนแรก 5.5 ล้านบาท ให้ผู้ใช้อีเพย์เมนต์โดยรางวัลใหญ่สูงถึง 1 ล้านบาท ส่วนที่สอง 1.5 ล้านบาท เป็นรางวัลให้กับร้านค้าผู้ประกอบการที่วางเครื่องรับบัตร หรือ อีดีซี 
ทั้งนี้ การจับรางวัลการจะให้ระบบอีเพย์เมนต์สุ่มผู้ได้รับรางวัล โดยที่ผู้ชำระเงินและร้านค้าไม่ต้องส่งใบเสร็จมาชิงโชค แต่ผู้ได้รางวัลต้องมีใบเสร็จมายืนยัน และจะมีการโอนเงินรางวัลให้ผ่านทางอีเพย์เมนต์
นายอภิศักดิ์ กล่าวว่า ในวันที่ 15 ก.ค. 2559 จะเริ่มมีการลงทะเบียนพร้อมเพย์ และลงทะเบียนรับสวัสดิการสำหรับผู้มีรายได้น้อย โดยการลงทะเบียนพร้อมเพย์สามารถลงกับธนาคารพาณิชย์และธนาคารัฐของรัฐทุกแห่งได้ตลอดไป แต่การลงทะเบียนรับสวัสดิการของผู้มีรายได้น้อย ลงทะเบียนได้ที่ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) และธนาคารกรุงไทย โดยลงทะเบียนไดจนถึงวันที่ 15 ส.ค. 2559 หรือ เป็นเวลา 1 เดือนเท่านั้น
นายปรีดี ดาวฉาย ประธนาคารสมาคมธนาคารไทย กล่าวว่า ในวันที่ 1 ก.ค. 2559 ธนาคารพาณิชย์เกือบทุกแห่งจะให้บริการลงทะเบียนพร้อมเพย์ล่วงหน้า ผู้ลงทะเบีบนไม่จำเป็นต้องเดินทางมาที่สาขาของธนาคาร สามารถลงทะเบียนพร้อมเพย์ผ่านระบบเอทีเอ็ม อินเตอร์เน็ตแบงก์กิ้ง และโมบายแบงก์กิ้ง ได้ตลอดเวลา